
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Τ ΕΥΧΟΣ ΠΡΟΤΟ _ Αρ. Φύλλου 25 

28 Φεβρουάριου 1994 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

33. θέσπιση κανόνων ελέγχου και μέτρων για 

την καταπολέμηση της πανώλους των ιππο- 
ειδών, σε συμμόρφωση προς την οδηγία 92/ 
35/ΕΟΚ του Συμβουλίου. 

34. Τέλη των υγειονομικών επιθεωρήσεων και ελέγ¬ 

χων των νωπών κρεάτων και των κρεάτων πουλε¬ 
ρικών σε συμμόρφωση προς την οδηγία 85/73/ 
ΕΟΚ, την οδηγία 88/409/ΕΟΚ και 91/498/ΕΟΚ 
(άρθρο 3) του Συμβουλίου και εκτέλεση της από¬ 
φασης 88/408/ΕΟΚ του Συμβουλίου. 


ΠΡΟΕΔ ΡΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 33 (1) 

θέσπιση κανόνων ελέγχου και μέτρων για την κατα¬ 
πολέμηση της πανώλους των ιπποειδών, σε συμ¬ 
μόρφωση προς την οδηγία 92/35/ΕΟΚ του Συμ¬ 
βουλίου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. του άρθρου 1 παρ. 1 και 3 του Ν. 1338/1983 «Εφαρ¬ 
μογή του κοινοτικού δικαίου» (Α' 34), όπως έχει τροποποι¬ 
ηθεί με το άρθρο 6 του Ν. 1440/1984 «Συμμετοχή της Ελ¬ 
λάδος ολο κεφάλαιο, στα αποθεματικά και στις προβλέ¬ 
ψεις της Ευρωπαϊκής Τράπεζας Επενδύσεων, στο κεφά¬ 
λαιο της Ευρωπαϊκής Κοινότητος Άνθρακος και Χάλυβος 
και του Οργανισμού Εφοδιασμού ΕΥΡΑΤΟΜ» (Α 70), 
β. του άρθρου 20 του Ν. 248/1914 «περί οργανώσεως 
της Ζωοτεχνικής και Κτηνιατρικής υπηρεσίας» (Α' 110), 
όπως συμπληρώθηκε με το άρθρο μόνο του Α.Ν. της 
23.1.1936 «περί συμπληρώσεως του Ν. 248/1914» (Α' 
47), 

γ. του άρθρου 29Α του Ν. 1558/1985 «Κυβέρνηση και 


Κυβερνητικά όργανα» (Α’ 137), όπως αυτό προστέθηκε με 
το άρθρο 27 του Ν. 2081 /1992 (Α' 154), 
δ. της υπ' αριθ. 184/27.10.1993 απόφασης του Πρω¬ 
θυπουργού και του Υπουργού Γεωργίας περί ανάθεσης 
αρμοδιοτήτων Υπουργού Γεωργίας στον Υφυπουργό Γε¬ 
ωργίας (Β' 836). 

2. Το γεγονός ότι από τις διατάξεις του παρόντος Π. Δ/ 

1 τος δεν προκαλεϊται δαπάνη σε βάρος του κρατικού προϋ¬ 
πολογισμού. 

3. Τις 351/1993 και 32/1994 γνωμοδοτήσεις του Συμ¬ 
βουλίου Επικρατεΐας μετά από πρόταση του Υπουργού 
Εθνικής Οικονομίας και του Υφυπουργού Γεωργίας, απο¬ 
φασίζουμε: 

Άρθρο 1 
Σκοπός 

(άρθρο 1 της οδηγίας 92/35/ΕΟΚ) 

Με το παρόν Διάταγμα θεσπίζονται κανόνες ελέγχου 
και μέτρα για την καταπολέμηση της πανώλους των ιππο- 
ειδών, σε συμμόρφωση προς την οδηγία 92/35/ΕΟΚ του 
Συμβουλίου της 29ης Απριλίου 1992 (Ε.Ε. αρ. 1— 157, της 
10.6.1992, σελ. 19). 

Άρθρο 2 
Ορισμοί 

(άρθρο 2 της οδηγίας 92/35/ΕΟΚ) 

1. Για τους σκοπούς του παρόντος Διατάγματος εφαρ¬ 
μόζονται στο βαθμό που αυτό είναι αναγκαίο, οι ορισμοί 
του άρθρου 2 του Π. Δ/τος 528/1991 (Α' 204), με την επι¬ 
φύλαξη της παραγράφου 2 του παρόντος άρθρου. 

2. α. Ως «εκμετάλλευση» νοείται η γεωργική μονάδα, η 
μονάδα εκπαίδευσης, ο στάβλος ή γενικά κάθε χώρος ή 
εγκατάσταση, όπου συνήθως διατηρούνται ή εκτρέφονται 
ιπποειδή, οποιαδήποτε κι αν είναι η χρήση τους, καθώς και 
ο» προστατευόμενες φυσικές περιοχές στις οποίες κινού¬ 
νται ελεύθερα ιπποειδή, 

β. ως «κύριος» νοείται φυσικό ή νομικό πρόσωπο το 
οποίο έχει την κυριότητα των ιπποειδών, ως «κάτοχος» δε 
το φυσικό ή νομικό πρόσωπο που έχει αναλάβει τη συντή- 

ρησή τους, επ’ αμοιβή ή δωρεάν, 


γ. ως «φορέας» νοούνται τα έντομα του είδους <θυυ- 
ΟΟΙΟΕ3 ΙΜΙΟΟΙΑι ή κάθε άλλου είδους, ικανού να μετα¬ 
δώσει την πανώλη των ιπποειδών, 

δ. ως «επιβεβαίωση» νοείται η βάσει των εργαστηριακών 
αποτελεσμάτων δήλωση της κτηνιατρικής αρχής, άτι έχει 
εκδηλωθεί πανώλη των ιπποειδών - σε περίπτωση επιδη¬ 
μίας, η ως άνω αρχή μπορεί επίσης να επιβεβαιώσει τη 
νόσο βάσει κλινικών και/ή επιδημιολογικών αποτελεσμά¬ 
των, 

ε. ως «αρμόδια αρχή» νοείται η κεντρική υπηρεσία κτη¬ 
νιατρικής του Υπουργείου Γεωργίας ή η νομαρχιακού επι¬ 
πέδου κτηνιατρική αρχή στην οποία έχει ανατεθεί η αρμο- 
διοτήτα αυτή, 

στ. ως «επίσημος κτηνίατρος» νοείται ο κτηνίατρος, δη¬ 
μόσιος υπάλληλος ή ιδιώτης, που ορίζεται από την κε¬ 
ντρική υπηρεσία κτηνιατρικής του Υπουργείου Γεωργίας. 

Άρθρο 3 

(άρθρο 3 της οδηγίας 92/35/ΕΟΚ) 

Η εμφάνιση εστίας πανώλους των ιπποειδών ή η υποψία 
εμφάνισης αυτής, δηλώνεται υποχρεωτικό και αμέσως 
στις αρμόδιες κτηνιατρικές υπηρεσίες σύμφωνα με τα ορι¬ 
ζόμενα στο Π. Δ/γμα 133/13.4.1992 (Α’ 66), στην από¬ 
φαση υπ’ αριθ. 354086/30.12.1983 (Β' 769), όπως τρο¬ 
ποποιήθηκε με την υπ’ αριθ. 297577/31.5.1989 (Β' 416) 
και στο άρθρο 21 παράρτημα Α του Π,Δ/ματος 528/ 
24.12.1991 (Α' 204). 

Άρθρο 4 

(άρθρο 4 της οδηγίας 92/35/ΕΟΚ) 

1. Όταν σε μία εκμετάλλευση βρίσκονται ένα ή περισ¬ 
σότερα ιπποειδή ύποπτα πανώλης των ιπποειδών ο επίση¬ 
μος κτηνίατρος προβαίνει αμέσως στις αναγκαίες επίση¬ 
μες έρευνες για την επιβεβαίωση ή τη διάψευση της πα¬ 
ρουσίας της νόσου αυτής. 

2. Η νομαρχιακού επιπέδου κτηνιατρική αρχή αμέσως 
μετά τη γνωστοποίηση της υπόνοιας εκδήλωσης της νό¬ 
σου λαμβάνει τα κατωτέρω μέτρα: 

α. θέτει την ή τις ύποπτες εκμεταλλεύσεις υπό επίσημη 
κτηνιατρική επιτήρηση, 

β. αναθέτει στον επίσημο κτηνίατρο να διενεργεί: 
αα) απογραφή των ιπποειδών, αναφέροντας για κάθε 
είδος τον αριθμό των ήδη νεκρών, των μολυσμένων και 
των πιθανώς μολυσμένων ζώων. 

Ο επίσημος κτηνίατρος οφείλει να ενημερώνει συνεχώς 
την απογραφή, ώστε να συμπεριλάβει τα ιπποειδή που 
γεννήθηκαν ή πέθαναν κατά την ύποπτη περίοδο. 

Τα σχετικά στοιχεία πρέπει να βρίσκονται στη διάθεση 
των κτηνιατρικών και λοιπών αρμοδίων αρχών, προκειμέ- 
νου να ελέγχονται σε πρώτη ζήτηση, 

ββ) απογραφή των τόπων που θα μπορούσαν να ευνοή¬ 
σουν την επιβίωση του φορέα ή τη διαμονή του και προσ¬ 
διορισμό της χρήσης των κατάλληλων μέσων απεντόμω- 
σης, 

γγ) επιδημιολογική έρευνα σύμφωνα με το άρθρο 7 του 
παρόντος. 


γ. επισκέπτεται τακτικά την ή τις εκμεταλλεύσεις και 
αα) εξετάζει κάθε ιπποειδές της εκμετάλλευσης, 

ββ) ενεργεί σε βάθος κλινική εξέταση ή αυτοψία των νε¬ 
κρών ή ύποπτων ζώων και διενεργεί την απαιτούμενη δειγ¬ 
ματοληψία για την πραγματοποίηση των εργαστηριακών 
εξετάσεων, 

δ. μεριμνά ώστε: 

αα) όλα τα ιπποειδή της ή των εκμεταλλεύσεων να πα¬ 
ραμένουν στους σταύλους τους ή σε άλλους χώρους προ- 
στατευομένους από το φορέα της νόσου, 

ββ) να απαγορεύεται κάθε μετακίνηση ιπποειδών από ή 
προς την ή τις εκμεταλλεύσεις, 

ΥΥ) να χρησιμοποιούνται τα κατάλληλα απεντομωτικά 
μέσα στους σταύλους των ιπποειδών και γύρω από αυ¬ 
τούς, 

δδ) τα πτώματα των ιπποειδών της εκμετάλλευσης να 
καταστρέφονται να διατίθενται, να καίγονται ή να θάβο¬ 
νται, σύμφωνα με το Π,Δ/γμα 243/1993 (Α' 107). 

3. Μέχρι να τεθούν σε εφαρμογή τα μέτρα που αναφέ- 
ρονται στην παρ. 2, ο κύριος ή ο κάτοχος υπόπτου ζώου 
λαμβάνει κάθε συντηρητικό μέτρο, ώστε να συμμορφωθεί 
με τις διατάξεις της παρ. 2 περίπτ. δ) του παρόντος. 

4. Η νομαρχιακού επιπέδου κτηνιατρική αρχή δύναται να 
εφαρμόζει οποιοδήποτε μέτρο της παρ. 2 του παρόντος 
και σε άλλες εκμεταλλεύσεις όταν η γεωγραφική τους 
θέση ή οι επαφές τους με την ύποπτη εκμετάλλευση δη¬ 
μιουργούν υπόνοιες ότι είναι και αυτές μολυσμένες. 

5. Τα μέτρα που αναφέρονται στο παρόν άρθρο αίρονται 
με απόφαση του προϊσταμένου της νομαρχιακού επιπέ¬ 
δου κτηνιατρικής αρχής, όταν διαπιστωθεί η μη ύπαρξη ιού 
πανώλους των ιπποειδών. 

Άρθρο 5 

(άρθρο 5 της οδηγίας 92/35/ΕΟΚ) 

Ο εμβολιασμός κατά της πανώλους των ίππων διενερ- 
Υείται σύμφωνα με τις διατάξεις του παρόντος Διατάγμα¬ 
τος. 

Άρθρο 6 

(άρθρο 6 της οδηγίας 92/35/ΕΟΚ) 

1. Οταν επιβεβαιωθεί επίσημα η ύπαρξη πανώλους των 
ίππων, η νομαρχιακού επιπέδου κτηνιατρική αρχή διατάσ- 
σει: 

α. την υπό επίσημο κτηνιατρικό έλεγχο άμεση θανά¬ 
τωση των ιπποειδών της μολυσμένης εκμετάλλευσης, που 
έχουν προσβληθεί ή εμφανίζουν κλινικές ενδείξεις πανώ¬ 
λους των ιπποειδών, 

β. την καταστροφή, τη διάθεση, την καύση ή την ταφή 
των πτωμάτων των ιπποειδών αυτών σύμφωνα με το Π Δ/ 
γμα 243/1993 (Α' 107), 

γ. την επέκταση των μέτρων του άρθρου 4 του παρό¬ 
ντος και στις εκμεταλλεύσεις που βρίσκονται σε ακτίνα 20 
χιλιομέτρων (εντός της ζώνης προστασίας) γύρω από την ή 
τις μολυσμένες εκμεταλλεύσεις, 
δ. να διενεργηθεί στη ζώνη την προβλεπόμενη στο ση¬ 
μείο γ) του παρόντος, συστηματικός εμβολιασμός όλων 

των ιπποειδών με εμβόλιο εγκεκριμένο από την κεντρική 
υπηρεσία κτηνιατρικής του Υπουργείου Γέωργίας και επι¬ 
σήμανση των ζώων αυτών με σαφές και μόνιμο σήμα. 

Η νομαρχιακού επιπέδου κτηνιατρική αρχή, ανάλογα με 
τις επιδημιολογικές, μετεωρολογικές, γεωγραφικές ή κλι- 
ματολογικές περιστάσεις δύναται να παρεκκλίνει από τις 
υποχρεώσεις εμβολιασμού. Στην περίπτωση αυτή υπο- 
χρεούται να ενημερώσει σχετικά την Επιτροπή Ευρωπαϊ¬ 
κών Κοινοτήτων, 

ε. τη διενέργεια επιδημιολογικής έρευνας, σύμφωνα με 
το άρθρο 7 του παρόντος Διατάγματος. 

2. Η νομαρχιακού επιπέδου κτηνιατρική αρχή μετά από 
έγκριση της κεντρικής υπηρεσίας κτηνιατρικής του 
Υπουργείου Γεωργίας, δύναται να επεκτείνει την εφαρ¬ 
μογή των μέτρων της παρ. 1 του παρόντος άρθρου και πέ¬ 
ραν της αναφερομένης στην παρ. 1 σημείο γ) ζώνης, σε 
περίπτωση που η γεωγραφική, οικολογική ή μετεωρολο¬ 
γική κατάσταση ή η διακίνηση από και προς την εκμετάλ¬ 
λευση, στην οποία έχει επιβεβαιωθεί η ύπαρξη της νόσου, 
δημιουργούν υπόνοιες για ενδεχόμενη εξάπλωση της πα- 
νώλους των ιπποειδών. Η κεντρική υπηρεσία κτηνιατρικής 
του Υπουργείου Γεωργίας ενημερώνει σχετικά την Επι¬ 
τροπή των Ευρωπαϊκών Κοινοτήτων. 

Αρθρο 7 

(άρθρο 7 της οδηγίας 92/35/ΕΟΚ) 

Η επιδημιολογική έρευνα αποβλέπει στη διαπίστωση: 

α. του χρονικού διαστήματος κατά το οποίο πιθανώς 
έχει διαρκέσει η πανώλης των ιπποειδών στην εκμετάλ¬ 
λευση, 

β. της πιθανής προέλευσης της πανώλους στην εκμε¬ 
τάλλευση καθώς και στον εντοπισμό των άλλων εκμεταλ¬ 
λεύσεων, στις οποίες ευρίσκονται ιπποειδή που ενδέχεται 
να έχουν προσβληθεί ή μολυνθεί από την ίδια πηγή, 

γ. της παρουσίας και της διασποράς των φορέων της νό¬ 
σου, 

δ. της διακίνησης ιπποειδών από και προς τις οικείες 
εκμεταλλεύσεις ή της ενδεχόμενης εξόδου πτωμάτων ιπ- 
ποειδών από αυτές. 

Αρθρο 8 

(άρθρο 8 της οδηγίας 92/35/ΕΟΚ) 

1. Εφόσον η ύπαρξη της πανώλους των ιπποειδών επι¬ 
βεβαιωθεί επίσημα προς συμπλήρωση των μέτρων του άρ¬ 
θρου 6 του παρόντος, η νομαρχιακού επιπέδου κτηνια¬ 
τρική αρχή καθορίζει μία ζώνη προστασίας και μία ζώνη 
επιτήρησης γύρω από τη μολυσμένη εκμετάλλευση, λαμ- 
βάνοντας υπόψη τους γεωγραφικούς, διοικητικούς, οικο¬ 
λογικούς και επιζωοτιολογικούς παράγοντες, που συνδέο¬ 
νται με την πανώλη των ιπποειδών καθώς και τις δομές 
ελέγχου. 

2. α. Η ζώνη προστασίας αποτελείται από τμήμα εδά¬ 
φους ακτίνας τουλάχιστον 100 χιλιομέτρων γύρω από 
κάθε μολυσμένη εκμετάλλευση. 

β. Η ζώνη επιτήρησης αποτελείται από τμήμα εδάφους 
βάθους τουλάχιστον 50 χιλιομέτρων που επεκτείνεται 
πέρα από τα όρια της ζώνης προστασίας και εντός της 


οποίας δεν έχει διενεργηθεί συστηματικός εμβολιασμός 
κατά τη διάρκεια των δώδεκα τελευταίων μηνών. 

3. Οι διατάξεις της παραγράφου 2 ισχύουν υπό την επι¬ 
φύλαξη διαφορετικού καθορισμού των ζωνών προστασίας 
και επιτήρησης κατά την κοινοτική διαδικασία. 

Άρθρο 9 

(άρθρο 9 της οδηγίας 92/35/ΕΟΚ) 

Οι νομαρχιακού επιπέδου κτηνιατρικές αρχές, μερι¬ 
μνούν για την εφαρμογή των κατωτέρω μέτρων στη ζώνη 
προστασίας: 

α. εντοπισμός όλων των εκμεταλλεύσεων που διαθέ¬ 
τουν ιπποειδή εντός της ζώνης, 
β. διενέργεια από τον επίσημο κτηνίατρο: 

— περιοδικών επισκέψεων σε όλες τις εκμεταλλεύσεις 
που διαθέτουν ιπποειδή, 

— κλινικής εξέτασης των ιπποειδών αυτών, που περιλαμ¬ 
βάνει, ενδεχομένως, και λήψη δειγμάτων προς εργαστη¬ 
ριακή εξέταση. Τόσο οι επισκέψεις όσο και παρατηρήσεις 
πρέπει να καταγράφονται σε σχετικό μητρώο, 

γ. περιορισμός των ιπποειδών στην εκμετάλλευση, στην 
οποία βρίσκονται, εκτός αν πρόκειται να μεταφερθούν 
απευθείας, υπό επίσημο έλεγχο, για να σφαγούν επειγό¬ 
ντως σε σφαγείο μέσα στη ζώνη ή αν δεν υπάρχει σφαγείο 
σε αυτή, σε σφαγείο της ζώνης επιτήρησης, το οποίο ορί¬ 
ζεται από την ως άνω αρχή. 

Άρθρο 10 

(άρθρο 10 της οδηγίας 92/35/ΕΟΚ) 

Η κεντρική υπηρεσία κτηνιατρικής του Υπουργείου Γε¬ 
ωργίας, μεριμνά ώστε: 

1. τα μέτρα που προβλέπονται στο άρθρο 9 να εφαρμό¬ 
ζονται στη ζώνη επιτήρησης. Πάντως, εάν στη ζώνη επιτή¬ 
ρησης δεν υπάρχει σφαγείο, τα ιπποειδή μπορεί να σφά¬ 
ζονται στη ζώνη προστασίας, σε σφαγείο που ορίζεται από 
την ως άνω αρχή. 

2. να απαγορεύεται ο εμβολιασμός κατά της πανώλους 
των ίππων στη ζώνη επιτήρησης. 

Άρθρο 11 

(άρθρο 11 της οδηγίας 92/35/ΕΟΚ) 

Κατά παρέκκλιση των διατάξεων του άρθρου 9 σημείο 
γ) και του άρθρου 10 περιπτ. 1 του παρόντος: 

α. τα ιπποειδή της ζώνης προστασίας και της ζώνης επι¬ 
τήρησης, μπορούν να μεταφέρονται, υπό επίσημο έλεγχο, 
και σύμφωνα με τους όρους του άρθρου 5 και 3 του Π. Δ/ 
τος 528/1991 (Α' 204) στο σταθμό απομόνωσης που ορί¬ 
ζεται στο σημείο δ) αυτής της διάταξης. 

β. οι διακινήσεις των ιπποειδών, εντός ζωνών, της ίδιας 
φύσης, υπόκεινται σε προηγούμενη άδεια της νομαρχια¬ 
κού επιπέδου κτηνιατρικής αρχής ή περισσοτέρων κτηνια¬ 
τρικών αρχών, εάν η ζώνη εκτείνεται στο έδαφος περισσο¬ 
τέρων νομών, βάσει των ακολούθων κανόνων: 
ι) τα ιπποειδή πρέπει: 

- να υφίστανται προηγουμένως επίσημο έλεγχο, 

- να αναγνωρίζονται, και 

- να συνοδεύονται από επίσημο έγγραφο, 

ιι) τα ιπποειδή που έχουν εμβολιασθεί δεν μπορούν να 
εξέλθουν από την εκμετάλλευση, στην οποία ευρίσκονται 
τη στιγμή του εμβολιασμού τους, εφόσον δεν παρέλθουν 
60 ημέρες από τον εμβολιασμό, 

ιιι) η κεντρική υπηρεσία κτηνιατρικής του Υπουργείου 
Γεωργίας ενημερώνει την Επιτροπή Ευρωπαϊκών Κοινοτή¬ 
των, στα πλαίσια της μόνιμης κτηνιατρικής επιτροπής, για 
τα μέτρα που έλαβε σχετικά. 

Άρθρο 12 

(άρθρο 13 της οδηγίας 92/35/ΕΟΚ) 

Η κεντρική υπηρεσία κτηνιατρικής του Υπουργείου Γε- 
ωργίας μεριμνά, για τη λήψη από τη νομαρχιακού επιπέ¬ 
δου κτηνιατρική αρχή των αναγκαίων μέτρων, ώστε όλα τα 
πρόσωπα που είναι εγκατεστημένα στις ζώνες προστα¬ 
σίας και επιτήρησης να είναι πλήρως ενήμερα των ισχυό- 
ντων περιορισμών και να λαμβάνουν τα επιβαλλόμενα μέ¬ 
τρα για την ορθή εφαρμογή των εν λόγω μέτρων. 

Άρθρο 13 

(άρθρο 14 της οδηγίας 92/35/ΕΟΚ) 

1. Οι εργαστηριακές εξετάσεις για τη διαπίστωση της 
παρουσίας του ιού της πανώλους των ίππων πραγματο¬ 
ποιούνται στο Ινστιτούτο αφθώδους πυρετού και εξωτικών 
νοσημάτων του κέντρου κτηνιατρικών ιδρυμάτων Αθηνών. 
Οι αρμοδιότητες και οι υποχρεώσεις του ως άνω εργαστη¬ 
ρίου εμφαίνονται στο παράρτημα I του παρόντος. 

2. Το εργαστήριο της παρ. 1 οφείλει να συνεργάζεται με 
το κοινοτικό εργαστήριο αναφοράς, που ορίζεται στο πα¬ 
ράρτημα II του παρόντος. 

Άρθρο 14 

(άρθρο 16 της οδήγίας 92/35/ΕΟΚ) 

Οι κτηνιατρικές αρχές του Υπουργείου Γεωργίας οφεί¬ 
λουν να συνεργάζονται με τους πραγματογνώμονες της 
Επιτροπής, οι οποίοι πραγματοποιούν ελέγχους για την πι¬ 
στή εφαρμογή των διατάξεων του παρόντος Δ/γματος και 
να παρέχουν κάθε αναγκαία βοήθεια για την εκπλήρωση 
της αποστολής τους. 

Άρθρο 15 

(άρθρο 17 της οδηγίας 92/35/ΕΟΚ) 

1. Η κεντρική υπηρεσία κτηνιατρικής του Υπουργείου 
Γεωργίας καταρτίζει ένα σχέδιο επέμβασης, το οποίο 
προβλέπει τα μέτρα που τίθενται σε εφαρμογή σε περί¬ 
πτωση εμφάνισης εστίας πανώλους των ιπποειδών. 

2. Το σχέδιο επέμβασης της παρ. 1 πρέπει να επιτρέπει 
την πρόσβαση στις εγκαταστάσεις και τη χρησιμοποίηση 
του εξοπλισμού, του προσωπικού και κάθε άλλου μέσου 
απαιτουμένου για την ταχεία και αποτελεσματική εξά¬ 
λειψη της νόσου. 

3. Το σχέδιο επέμβασης καταρτίζεται σύμφωνα με τα 
κριτήρια που αναφέρονται στο παράρτημα III του παρό¬ 
ντος Δ/γματος και υποβάλλεται προς έγκριση στην Επι¬ 
τροπή των Ευρωπαϊκών Κοινοτήτων το αργότερο τρεις μή¬ 
νες μετά τη δημοσίευση του παρόντος. 


Άρθρο 16 

Τα κάτωθι παραρτήματα αποτελούν αναπόσπαστο μέ¬ 
ρος του παρόντος Διατάγματος. 

ΠΑΡΑΡΤΗΜΑ I 

ΚΑΘΗΚΟΝΤΑ ΕΘΝΙΚΟΥ ΕΡΓΑΣΤΗΡΙΟΥ 
ΤΗΣ ΠΑΝΟΛΗΣ ΤΟΝ ΙΠΠΟΕΙΔΩΝ 

Το εργαστήριο της παρ. 1 του άρθρου 13 είναι υπεύ¬ 
θυνο για το συντονισμό των κανόνων και των διαγνωστικών 
μεθόδων που ορίζονται από κάθε διαγνωστικό εργαστήριο 
της χώρας, για τη χρήση των αντιδραστηρίων και τις δοκι¬ 
μές των εμβολίων. Προς το σκοπό αυτό: 

α) μπορεί να προμηθεύει αντιδραστήρια στα διαγνω¬ 
στικά εργαστήρια που υποβάλλουν σχετική αίτηση, 

β) ελέγχει την ποιότητα κάθε διαγνωστικού αντιδραστη¬ 
ρίου που χρησιμοποιείται στη χώρα μας, 
γ) οργανώνει περιοδικές συγκριτικές δοκιμές, 
δ) διατηρεί απομονωθέντες ιούς της πανώλους των ιπ- 
ποειδών προερχομένους από επιβεβαιωμένα κρούσματα 
της νόσου στη χώρα μας, 

ε) επιβεβαιώνει τα θετικά αποτελέσματα των περιφε¬ 
ρειακών διαγνωστικών εργαστηρίων. 

ΠΑΡΑΡΤΗΜΑ II 

Κοινοτικό εργαστήριο αναφοράς 

Ι- 8 ίχ)Γ 8 ί 0 Γί 0 άθ 88ΠΚ&0 γ ρτοάυοαόπ βηίπτβί Μίπίδίθπο άβ 
Αςπουίΐυτε, Ρβεεβ γ ΑίιτίθηΙβαόη Οίτβ. ΜβΛΜ-ΐΓύη, θββν 
ΑΙρβίθ, Κτη 5.400 28110 ΑΙρβίβ, Μεάπά - Εδρβηέ. 

ΠΑΡΑΡΤΗΜΑ III 

ΣΤΟΙΧΕΙΩΔΗ ΚΡΙΤΗΡΙΑ ΟΡΙΣΜΟΥ 
ΤΟΝ ΣΧΕΔΙΩΝ ΕΠΕΜΒΑΣΕΩΝ 

Τα σχέδια επεμβάσεων πρέπει να προβλέπουν τουλάχι¬ 
στον: 

1. δημιουργία μονάδας έκτακτης ανάγκης σε εθνικό 
επίπεδο, η οποία θα συντονίζει όλα τα επείγοντα μέτρα, 

2. κατάρτιση του καταλόγου των τοπικών κέντρων επεί¬ 
γουσας ανάγκης, τα οποία διαθέτουν τον κατάλληλο εξο¬ 
πλισμό για το συντονισμό των μέτρων ελέγχου σε τοπικό 
επίπεδο, 

3. λεπτομερή πληροφόρηση σχετικά με το προσωπικό 
που ασχολείται με την εφαρμογή μέτρων επείγοντος χα¬ 
ρακτήρα, την ειδίκευση και τα καθήκοντά του, 

4. τη δυνατότητα όλων των τοπικών κέντρων επείγου¬ 
σας ανάγκης να έρχονται σε επαφή με τα πρόσωπα ή τους 
οργανισμούς που έχουν άμεση ή έμμεση σχέση με τη μό¬ 
λυνση, 

5. την ύπαρξη του εξοπλισμού και του υλικού που απαι¬ 
τείται για τη σωστή εφαρμογή των μέτρων με επείγοντα 
χαρακτήρα, 

6. λεπτομερείς οδηγίες σχετικά με τη δράση που πρέπει 
να αναληφθεί σε περίπτωση υπόνοιας ή διαπίστωσης πε¬ 
ριπτώσεων μόλυνσης ή μετάδοσης συμπεριλαμβανομέ¬ 
νων και των μέσων καταστροφής των πτωμάτων, 

7. εκπόνηση εκπαιδευτικών προγραμμάτων για τον εκ- 

συγχρονισμό και την ανάπτυξη των γνώσεων σχετικών με 
τις επί τόπου και τις διοικητικές διαδικασίες, 

8. για τα διαγνωστικά εργαστήρια, υπηρεσία εξέτασης 
ροδίπΊΟΓίβιτι, το αναγκαίο δυναμικό για τον εκσυγχρονισμό 
των τεχνικών ταχείας διάγνωσης (για το σκοπό αυτό θα 
πρέπει να ληφθούν τα κατάλληλα μέτρα για την ταχεία με¬ 
ταφορά δειγμάτων), 

9. διευκρινίσεις σχετικά με την ποσότητα εμβολίου κατά 
της πανώλους των ιπποειδών που θεωρείται αναγκαία 
στην περίπτωση που πρέπει να επαναληφθεί ο επείγων 
εμβολιασμός, 

10. κανονιστικές διατάξεις για την εφαρμογή των σχε¬ 
δίων επέμβασης. 

Στον Υφυπουργό Γεωργίας αναθέτουμε τη δημοσίευση 
και εκτέλεση του παρόντος Διατάγματος. 

Αθήνα, 15 Φεβρουάριου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο» ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠΟΥΡΓΟΣ ΓΕΩΡΓΙΑΣ 

Γ. ΓΕΝΝΗΜΑΤΑΣ Φ. ΚΩΝΣΤΑΝΤΙΝΟΥ 

-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 34 (2) 

Τέλη των υγειονομικών επιθεωρήσεων και ελέγχων των 
νωπών κρεάτων και των κρεάτων πουλερικών σε συμ¬ 
μόρφωση προς την οδηγία 85/73/ΕΟΚ, την οδηγία 88/ 
409/ΕΟΚ και 91/498/ΕΟΚ (άρθρο 3) του Συμβουλίου 
και εκτέλεση της απόφασης 88/408/ΕΟΚ του Συμβου¬ 
λίου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) του άρθρου 20 του Ν. 248/1914 «Περί οργανώσεως 
της Ζωοτεχνικής και Κτηνιατρικής Υπηρεσίας» (Α’ 110) 
όπως αυτό έχει προστεθεί με τό άρθρο μόνο του Α.Ν. της 
23.1.1936 (Α' 47), 

β) του άρθρου 1 παρ. 1, 2 και 3 του Ν. 1338/1983 
«Εφαρμογή του Κοινοτικού Δικαίου» (Α’ 34) όπως έχει 
τροποποιηθεί με το άρθρο 6 του Ν. 1440/1984 «Συμμε¬ 
τοχή της Ελλάδος στο κεφάλαιο, στα αποθεματικά και στις 
προβλέψεις της Ευρωπαϊκής Τράπεζας Επενδύσεων, στο 
κεφάλαιο της Ευρωπαϊκής Κοινότητας Ανθρακα και Χά¬ 
λυβα και του Οργανισμού Εφοδιασμού ΕΥΡΑΤΟΜ» (Α’ 
70), και 

γ) του άρθρου 29Α του Ν. 1558/1985 «Κυβέρνηση και 
Κυβερνητικά όργανα» (Α' 134) όπως αυτό προστέθηκε με 
το άρθρο 27 του Ν. 2081/1992 (Α’ 154). 

2. Την 184/1993 Απόφαση του Πρωθυπουργού και του 
Υπουργού Γεωργίας «Ανάθεση αρμοδιοτήτων στον Υφυ¬ 
πουργό Γ εωργίας Φλώρο Κωνσταντίνου» (Β’ 836). 

3. Το γεγονός ότι από το παρόν Δ/γμα δεν προκαλείται 
δαπάνη σε βάρος του Κρατικού Προϋπολογισμού. 

4. Την 251 /93 και 30/94 γνωμοδότηση του Συμβουλίου 


της Επικρατείας μετά από πρόταση του Υπουργού Εθνι¬ 
κής Οικονομίας και του Υφυπουργού Γ εωργίας, αποφασί¬ 
ζουμε: 

’Αρθρο 1 

(άρθρο 1 οδηγίας 88/408/ΕΟΚ, άρθρο 1 παρ. 3 οδηγίας 
88/409/ΕΟΚ και άρθρο 1 παρ. 2 οδηγίας 85/73/ΕΟΚ) 

Σκοπός 

1. Με το παρόν Δ/γμα θεσπίζονται διατάξεις που διέ- 
πουν τα τέλη που εισπράττονται για τις υγειονομικές επι¬ 
θεωρήσεις και τους ελέγχους που προβλέπονται στα Π.Δ. 
599/1985 (Α’ 213), Π.Δ. 959/1981 (Α’ 241), Π.Δ. 439/ 
1987 (Α’ 210) και τα άρθρα 9 και 13 του Π.Δ. 497/1989 
(Α’ 212) και διενεργούνται στα νωπά κρέατα που παράγο- 
νται στη χώρα μας και προορίζονται για εσωτερική κατανά¬ 
λωση ή άλλο κράτος μέλος ή εισάγονται στη χώρα μας και 
είναι προέλευσης τρίτων χωρών, σε συμμόρφωση προς τις 
οδηγίες 85/73/ΕΟΚ (ΕΕΕ.32/14), 88/409/ΕΟΚ (ΕΕ 1.194/ 
28) και 91/498/ΕΟΚ (άρθρο 3) (ΕΕ Ι..268/105) του Συμ¬ 
βουλίου και εκτέλεση της Απόφασης 88/408/ΕΟΚ (ΕΕ 
Ι..194/24) του Συμβουλίου. 

2. Το παρόν Διάταγμα δεν εφαρμόζεται σε περίπτωση 
σφαγής ζώου που προορίζεται αποκλειστικά για τις ατομι¬ 
κές ανάγκες του κτηνοτρόφου και δεν διοχετεύεται στην 
αγορά. 

3. Για τους σκοπούς του παρόντος Δ/τος ως ζώα νοού¬ 
νται τα κατοικίδια ζώα που ανήκουν στα εξής είδη: βοο¬ 
ειδή (συμπεριλαμβανομένων των βουβάλων), χοιροειδή, 
προβατοειδή και αιγοειδή καθώς και όρνιθες, γαλοπού¬ 
λες, μελεαγρίδες, πάπιες, χήνες που έχουν εφαρμογή οι 
ορισμοί του άρθρου 3 του Π.Δ. 599/1985 (Α’ 213). 

’Αρθρο 2 

(άρθρο 2 της απόφασης 88/408/ΕΟΚ, άρθρο 2 της οδη¬ 
γίας 88/409/ΕΟΚ όπως τροποποιήθηκε από το άρθρο 3 
της οδηγίας 91 /498/ΕΟΚ, άρθρο 3 της οδηγίας 88/409/ 
ΕΟΚ και άρθρο 4 της οδηγίας 88/409/ΕΟΚ) 

1. Τα τέλη που αναφέρονται στο άρθρο 1 καθορίζονται 
στα ακόλουθα μέσα, κατ’ αποκοπή, επίπεδα: 
α) βόειο κρέας: 

- ενήλικα βοοειδή: 2,25 ΕΟυ/ανά ζώο 

- μοσχάρια: 1,25 ΕΟυ/ανά ζώο 
β) χοίροι: 

0,65 ΕΟυ/ανά ζώο 

γ) πρόβειο και αίγειο κρέας: ζώα, βάρους σφαγίου 
ί) μικρότερου από 12 χιλιόγραμμα: 0,085 ΕΟυ/ανά ζώο 
ϋ) από 12 μέχρι 18 χιλιόγραμμα: 0,175 ΕΟϋ/ανά ζώο 
ϋί) μεγαλύτερου από 18 χιλιόγραμμα: 0,25 ΕΟυ/ανά ζώο 
δ)ί) για τα κοτόπουλα και τις κρεοπαραγωγικές κότες, τα 
άλλα νεαρά πουλερικά πάχυνσης βάρους μικρότερου από 
2 χιλιόγραμμα καθώς και τις κότες που είναι ακατάλληλες 
για αναπαραγωγή: 0,005 ΕΟυ/ανά ζώο 
Η) άλλα νεαρά πουλερικά πάχυνσης βάρους σφαγίου με¬ 
γαλύτερου από 2 χιλιόγραμμα: 0,01 ΕΟΙΙ/ανά ζώο 
ίϋ) άλλα ενήλικα πουλερικά βάρους μεγαλύτερου από 5 
χιλιόγραμμα: 0,02 ΕΟυ/ανά ζώο 

2. Το τμήμα του ποσού του τέλους που αφορά: 

- στις διοικητικές δαπάνες, ορίζεται κατ’ αποκοπή σε 
0,725 ΕΟυ ανά τόννο. Το ποσό αυτό εκπίπτει εάν ο οφει¬ 
λέτης είναι το αυτό πρόσωπο, φυσικό ή νομικό, που δια¬ 
χειρίζεται το σφαγείο και αναλαμβάνει δι’ ίδιον αυτού λο¬ 
γαριασμό τις διοικητικές δαπάνες. 

- στην ανίχνευση καταλοίπων είναι 1,34 ΕΟυ/τάννο. 

3. Τα έξοδα που συνεπάγονται οι έλεγχοι που αναφέρο- 
νται στα άρθρα 12,14 και 15 του Π.Λ. 497/1989 (Α' 212) 
έχουν συνυπολογισθεί στα τέλη που προβλέπονται στο 
παρόν άρθρο. 

4. Από 1ης Ιανουάριου 1996, επιτρέπεται το νωπό 
κρέας που παράγεται στη χώρα μας να διατεθεί στην εσω¬ 
τερική κατανάλωση μόνον εφόσον προέρχεται από εγκε¬ 
κριμένη εγκατάσταση σύμφωνα με τις διατάξεις του Π.Δ. 
599/1985 (Α' 213). 

5. Το ύψος των τελών που προβλέπεται στο παρόν άρ¬ 
θρο ισχύει για το νωπό κρέας που αναφέρεται στο άρθρο 
12 του Π .Δ. 959/1981 (Α’ 241). 

Αρθρο 3 

(άρθρο 3 της απόφασης 88/408/ΕΟΚ) 

1. Το τμήμα του τέλους που καλύπτει τους ελέγχους και 
τις επιθεωρήσεις που συνδέονται με τις εργασίες τεμαχι¬ 
σμού που αναφέρονται στο άρθρο 4 παράγραφο 1, περί¬ 
πτωση Β, υποπερίπτωση β) του Π.Δ. 599/1985 (Α' 213) 
και στο άρθρο 3 παράγραφο 1 περίπτωση β) του Π.Δ. 959/ 
1981 (Α’ 241), ορίζεται κατ’ αποκοπή σε 1,5 ΕΟϋ ανά 
τόννο κρέατος με κόκκαλα προς αποστέωση που προορί¬ 
ζεται για τεμαχισμό. 

2. Το ποσό που αναφέρεται στην παράγραφο 1 προστί¬ 
θεται στα ποσά που αναφέρονται στο άρθρο 2 παράγραφο 
1 περιπτώσεις α), β) και γ). 

3 . Αν οι εργασίες τεμαχισμού πραγματοποιούνται στην 
εγκατάσταση στην οποία λαμβάνονται τα κρέατα, τα ποσά 
που προβλέπονται στην παράγραφο 1 μειώνονται κατά 

50 %. 

Αρθρο 4 

(άρθρο 4 της απόφασης 88/408/ΕΟΚ) 

Για τη διενέργεια ελέγχου ή επιθεώρησης εισόδου και 
εξόδου των κρεάτων που αποθηκεύονται σύμφωνα με το 
άρθρο 4 παράγραφο 1, περίπτωση Δ του Π.Δ. 599/85 (Α’ 
213 ) και το άρθρο 3 παράγραφο 1, περίπτωση α) υποπερί¬ 
πτωση στστ) του Π.Δ. 959/81 (Α' 241) εισπράττεται τέλος 
που ανέρχεται σε 1 ΕΟΙΙ/τόννο κρέατος. 

Άρθρο 5 

(άρθρο 1 παρ. 1 περ. 2 της οδηγίας 85/73/ΕΟΚ) 

1. Το ελάχιστο ποσό ανά τόννο που ρέπει να εισπράττε- 
ται για κρέατα εισαγόμενα από τρίτες χώρες, καθορίζεται 
στα ακόλουθα μέσα, κατ’ αποκοπή, επίπεδα, βάσει των 
ποσών που ορίζονται στα άρθρα 2 και 3 του παρόντος Δ/ 
τος, και μέχρις ότου προσδιορισθεί από τις Ε.Κ. 

α) Μοσχαρίσιο κρέας: 5,5 ΕΟυ/τόννο. 

β) Βοδινό κρέας: 10,5 ΕΟΙΙ/τόννο. 

γ) Χοίρειο κρέας: 11,5 ΕΟΙΙ/τόννο. 


δ) Αιγοπρόβειο κρέας: 9,0 ΕΟυ/τόννο. 

ε) Κρέας πουλερικών: 3,0 ΕΟυ/τόννο. 

2. Το τμήμα του τέλους που καλύπτει τα τεμαχισμένα 
και τα αποστεωμένα κρέατα ορίζεται κατ’ αποκοπή σε 1,5 
ΕΟυ/τόννο και προστίθεται στα ποσά που αναφέρονται 
στην παράγραφο 1. 

Άρθρο 6 

(άρθρο 6 της απόφασης 88/408/ΕΟΚ) 

1. Το τέλος βαρύνει το φυσικό ή νομικό πρόσωπο για λο¬ 
γαριασμό του οποίου γίνονται οι εργασίες σφαγής, τεμαχι¬ 
σμού, αποθήκευσης και οι έλεγχοι που προβλέπονται από 
το μέρος Γ του Π.Δ. 420/1993 (ΦΕΚ Α' 179) «Κτηνιατρι¬ 
κοί έλεγχοι στα ζωικά προϊόντα προέλευσης τρίτων χωρών 
που εισάγονται στην Ελλάδα ή μέσω αυτής σε άλλα κράτη 
μέλη», εισπράττεται δε από τις κατά τόπους Κτηνιατρικές 
Υπηρεσίες του Υπουργείου Γεωργίας. 

2. Το συνολικό ποσό του τέλους, συμπεριλαμβανομέ¬ 
νων των ποσών που προβλέπονται στα άρθρα 2 και 3 ει- 
σπράττεται κατ’ αρχήν στο σφαγείο. Ωστόσο, σε περί¬ 
πτωση που δεν πληρούνται οι προϋποθέσεις που προβλέ- 
πονται στο άρθρο 3 παράγραφος 3 και στο άρθρο 4, τα 
ποσά που προβλέπονται στα άρθρα 2 και 3 εισπράττονται 
κατά περίπτωση, στο σφαγείο, στο εργαστήριο τεμαχι¬ 
σμού και στην ψυκτική αποθήκη. 

3. Με απόφαση του Υπουργού Γεωργίας καθορίζεται η 
διαδικασία βάσει της οποίας θα εισπράττεται το αναφερό- 
μενο στο άρθρο 5 τέλος. 

Άρθρο 7 

(άρθρο 9 απόφασης 88/408/ΕΟΚ) 

Η τιμή μετατροπής σε δραχμές των ποσών σε ΕΟυ που 
προβλέπονται στο παρόν Δ/γμα είναι η δημοσιευμένη 
κάθε χρόνο στην Επίσημη Εφημερίδα των Ευρωπαϊκών 
Κοινοτήτων σειρά Ο, την πρώτη εργάσιμη ημέρα του Σε¬ 
πτεμβρίου και κοινοποιείται αμέσως στις κατά τόπους 
κτηνιατρικές υπηρεσίες του Υπουργείου Γεωργίας. 

Άρθρο 8 

Τα τέλη του παρόντος Δ/τος αποτελούν έσοδα του Κε¬ 
ντρικού Ταμείου Γεωργίας, Κτηνοτροφίας και Δασών 
(ΚΤΓΚ και Δασών) και προορίζονται για κάλυψη δαπανών 
των κτηνιατρικών ελέγχων και επιθεωρήσεων ως και για 
την εφαρμογή προγράμματος καταλοίπων. 

Άρθρο 9 

Η διαδικασία είσπραξης των τελών και οι λεπτομέρειες 
εφαρμογής του παρόντος Δ/τος καθορίζονται με από¬ 
φαση του Υπουργού Γεωργίας. 

Στον Υφυπουργό Γεωργίας ανατίθεται η δημοσίευση 
και εκτέλεση του παρόντος Διατάγματος. 

Αθήνα, 15 Φεβρουάριου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠΟΥΡΓΟΣ ΓΕΩΡΓΙΑΣ 

Γ. ΓΕΝΝΗΜΑΤΑ! Φ. ΚΩΝΣΤΑΝΤΙΝΟΥ 

ΕΘΙΜΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΟΣ από το 1833 


Διεύθυνση 

Ταχ. Κώδικας 
ΤΕ1.ΕΧ 

ΡΑΧ 

Καποδιστρίου 34 

104 32 

22.3211 ΥΡΕΤΘΠ 
5234312 

Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

λειτουργούν καθημερινά από 8.00' έως 13.00’ 

ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμοϋ 51 τηλ.: 52.39.762 

* ΒΙΒΛΙΟΘΗΚΗ: Σολωμοϋ 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμοϋ 51 τηλ.: 52 48 141 

•Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ 52.25.713 - 52.49.547 

Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


Ή***- ... 


Μπορείτε να γίνετε συνδρομητής για όποιο τεύχος θέλετε, θα σας αποστέλλεται με το Ταχυδρομείο. 

ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Κωδικός αριθ. κατάθεσης στο Δημόσιο Ταμείο 3512 


Η ετήσια συνδρομή είναι: 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α)Ι 

Για 

το Τεύχος Α’ Δρχ. 

15.000 

Δρχ. 

750 

β) 

» 

» 

» 

Β 

» 

30.000 

» 

1.500 

Υ) 

» 

» 

» 

Γ' 

» 

10.000 

» 

500 

δ) 

» 

» 

» 

Δ' 

» 

30.000 

» 

1.500 

ε) 

» 

» 

» 

Αναπτυξιακών Πράξεων 

» 

20.000 

» 

1.000 

στ) 

» 

» 

» 

Ν.Π.Δ.Δ. 

» 

10.000 

» 

500 

ζ) 

» 

» 

» 

ΠΑΡΑΡΤΗΜΑ 

» 

5.000 

» 

250 

π) 

» 

» 

» 

Δελτ. Εμπ.& Βιομ. Ιδ. 

» 

10.000 

» 

500 

θ) 

» 

» 

» 

Αν. Ειδικού Δικαστηρίου 

» 

3.000 

» 

150 

Ο 

» 

» 

» 

Α.Ε. & Ε.Π.Ε. 

» 

200.000 

» 

10.000 

ια) 1 

"ια 

όλα 

τα Τεύχη εκτός ΤΑΕ-ΕΓΊΕ 

» 

100.000 

» 

5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





